Transfernyt fra FC København.

De danske mestre har i bestræbelserne på at sikre sig en plads i Europa den kommende sæson hentet ny målmand.

Robin Olsen gik ned med en skade i forbindelse med opgøret mod Hobro IK, og den skade holder keeperen ude i flere måneder, fordi han skal opereres i skulderen.

Det efterlader Stephan Andersen og Kim Christensen som alternativer på målmandspositionen, og det har FCK altså ikke været helt tilfredse med.

De danske mestre har således garderet sig og hentet den 33-årige ungarske keeper László Köteles, der senest var på kontrakt i belgiske Genk - en klub, som han spillede for fra 2010 og frem til januar 2018.

I og med, at han var kontraktfri, kan FCK altså skrive kontrakt med ham og benytte ham allerede nu.

Målmanden fik efter aftale med klubben ophævet sin kontrakt den 30. januar, og han er altså klar til nu at hjælpe FCK og konkurrere med primært Stephan Andersen om spilletid i københavnernes mål.

- Jeg ser meget frem til at komme til FC København, som er en stor og anerkendt klub i Europa. Jeg ved, at de har meget stærke målmænd i truppen, og jeg ser frem til at arbejde sammen med dem og alle andre på og omkring holdet. Jeg vil gøre alt, hvad jeg kan for at hjælpe holdet og ser frem til at få en god oplevelse i København, siger László Köteles til klubbens hjemmeside.

Keeperen har 130 kampe fra den bedste række i Belgien, og så har han seks Champions League-kampe på cv'et.

Köteles har fået kontrakt resten af denne sæson.

Sponsoreret:

Drømmer du om en tur ud i Europa for at opleve den fede fodboldstemning på et af de helt store stadions?

Skal det være hos FC Barcelona, Real Madrid, Manchester United, Liverpool, Chelsea, Bayern München eller noget endnu bedre?

Få tre hurtige tilbud på den perfekte fodboldtur for dig og vennerne, for far og søn eller for hele familien.

Det er nemt, hurtigt og enkelt, og der er svar fra rejsearrangørerne inden for 24 timer – find dit rejsetilbud her.